CELEX: 62013CB0397
Language: el
Date: 2014-01-29 00:00:00
Title: Υπόθεση C-397/13 P: Διάταξη του Δικαστηρίου (όγδοο τμήμα) της 29ης Ιανουαρίου 2014 — Simone Gbagbo κατά Συμβουλίου, Ευρωπαϊκής Επιτροπής, Δημοκρατίας της Ακτής του Ελεφαντοστού (Αναίρεση — Προθεσμία — Τυπικά στοιχεία — Προδήλως απαράδεκτο)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/19
            
         Διάταξη του Δικαστηρίου (όγδοο τμήμα) της 29ης Ιανουαρίου 2014 — Simone Gbagbo κατά Συμβουλίου, Ευρωπαϊκής Επιτροπής, Δημοκρατίας της Ακτής του Ελεφαντοστού
   (Υπόθεση C-397/13 P) (1)
   
   ((Αναίρεση - Προθεσμία - Τυπικά στοιχεία - Προδήλως απαράδεκτο))
   2014/C 175/23
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Simone Gbagbo (εκπρόσωπος: J.-C. Tchikaya, δικηγόρος)
   
      Αντίδικοι κατ’ αναίρεση: Συμβούλιο της Ευρωπαϊκής Ένωσης (εκπρόσωποι: B. Driessen και M. Chavrier), Ευρωπαϊκή Επιτροπή, Δημοκρατία της Ακτής του Ελεφαντοστού (εκπρόσωπος: J.-P. Mignard, δικηγόρος)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (πέμπτο τμήμα) της 25ης Απριλίου 2013, Gbagbo κατά Συμβουλίου (T-119/11), με την οποία το Γενικό Δικαστήριο απέρριψε την προσφυγή με αντικείμενο αίτηση ακυρώσεως, αφενός, της αποφάσεως 2011/18/ΚΕΠΠΑ του Συμβουλίου, της 14ης Ιανουαρίου 2011, η οποία τροποποιεί την απόφαση 2010/656/ΚΕΠΠΑ του Συμβουλίου, σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 11, σ. 36), και, αφετέρου, του κανονισμού (ΕΕ) 25/2011 του Συμβουλίου, της 14ης Ιανουαρίου 2011, ο οποίος τροποποιεί τον κανονισμό (ΕΚ) 560/2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 11, σ. 1), στο μέτρο που αφορούν την προσφεύγουσα — Δέσμευση κεφαλαίων — Υποχρέωση αιτιολογήσεως — Πρόδηλη πλάνη εκτιμήσεως
   
      Διατακτικό
   
   Το Δικαστήριο διατάσσει:
   
               1.
            
            
               Απορρίπτει την αίτηση αναιρέσεως.
            
         
               2.
            
            
               Καταδικάζει τη Simone Gbagbo να φέρει, εκτός από τα δικά της διακαστικά έξοδα, και τα έξοδα στα οποία υποβλήθηκε το Συμβούλιο της Ευρωπαϊκής Ένωσης.
            
         
               3.
            
            
               Η Δημοκρατία της Ακτής του Ελεφαντοστού φέρει τα δικαστικά της έξοδα.
            
         
      (1)  ΕΕ C 274 της 21.09.2013